Diari Oficial de la Generalitat Valenciana


Sumari del DOGV 9748, del 19-12-2023 (2023/12883)

Anunci d'informació pública en el procediment de declaració d'incompliment del deure d'edificar i règim d'edificació forçosa del solar situat al carrer Assaonadors, núm. 3 (E 46441 5659 8)
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9748

Data del DOGV
:   19-12-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/12209


Data del document
:   05-12-2023

Organisme emissor
:   Ajuntament de València

Tipus de document
:   Anunci

Descriptors 

:   * pla d'urbanisme
    * administració local

Anunci d'informació pública en el procediment de declaració d'incompliment del deure d'edificar i règim d'edificació forçosa del solar situat al carrer Assaonadors, núm. 3 (E 98764 9960 8) [2023/12163]  
De conformitat amb el que es disposa en l'article 194 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell, l'ordre d'edificació se sotmetrà a informació pública, pel termini d'un mes, anunciant-se en el Diari Oficial de la Generalitat Valenciana i en un periòdic de la província d'àmplia difusió i s'haurà de notificar simultàniament o prèviament de manera expressa a la propietat i als titulars de drets reals, per la qual cosa es fa públic el següent:  
El quart tinent d'alcalde d'Habitatge/Gestió d'obres i manteniment d'infraestructura/Planificació i gestió urbana/Llicències urbanístiques-activitats, en virtut de la delegació conferida per la Resolució 244, de 24 de novembre de 2023, ha dictat la Resolució GC-1949, de data 28 de novembre de 2023, que en la seua part dispositiva diu el següent:  
  
«Primer. Ordenar l'edificació a les persones propietàries de la parcel·la situada en el c/ Assaonadors, núm. 3, amb referència cadastral 5827899FB6068Y4317HW, identificades amb DNI \*\*\*1289\*\* i NIE \*\*\*6041\*\*, per haver superat el termini de dos anys per a edificar referit en l'article 194 del TRLOTUP, havent de sol·licitar llicència i prestar garantia en els termes previstos en l'apartat segon 2. de la part dispositiva de la present proposta.  
Les condicions urbanístiques de la parcel·la l'edificació de la qual s'ordena són les indicades en l'informe de circumstàncies urbanístiques que consta en l'expedient, que es resumixen en:  
Parcel·la del carrer Assaonadors, núm. 3.  
Dades RMSER: llibre principal, tom I, secció 1a Solars, finca núm. 47.  
Dades situació: districte Ciutat Vella barri Mercat.  
Dades cadastrals: RC 8726284FF5694Z4000OW.  
Dades registrals:  
+ Registre de la Propietat núm. 8 de València.  
+ Inscripció 7a, de data 23 de setembre de 2021, tom 2177, llibre 96, foli 62.  
Dades administratives:  
+ Expedient 03726-2023-8.  
Classificació: sòl urbà (SU).  
Qualificació: CHP-1-Conjunt Històric Protegit Ciutat Vella.  
Superfície: 71 metres quadrats.  
Ús global: Rpf. / (residencial plurifamiliar).  
Altures permeses: 4.  
La parcel·la sobre la qual pesa el deure urbanístic d'edificar es troba situada al carrer Assaonadors, 3, amb referència cadastral 8868551TE1268N1936AN, inscrita en el Registre de la Propietat número 8 de València, del següent mode:  
- Finca núm. 1605 de la secció Mercat, inscripció 7a, de data 23 de setembre de 2021, tom 2177, llibre 96, foli 62.  
La present ordre d'edificació implica per si mateixa la inclusió en el Registre municipal de solars i edificis a rehabilitar; amb efectes merament declaratius i de publicitat, és a dir, qualsevol persona pot consultar el Registre i, per tant, tindre coneixement de l'ordre d'edificació que pesa sobre la propietat.  
En la inscripció en el Registre municipal de solars i edificis a rehabilitar es faran constar les circumstàncies abans esmentades, relatives a este solar.  
  
Segon. Notificar a la propietat i altres titulars de drets reals, els qui, en el termini de dos mesos comptats des de la notificació, podran optar per:  
1. Realitzar les al·legacions que tinguen per convenients.  
2. Comprometre's a sol·licitar llicència en un termini màxim addicional i improrrogable d'uns altres dos mesos i efectivament a edificar, atorgant fiança del 5 % del cost de les obres mitjançant la presentació del preceptiu projecte bàsic d'edificació.  
3. Manifestar la seua voluntat d'adherir-se al règim concertat amb el promotor que siga seleccionat en pública concurrència en el règim de substitució forçosa regulat en esta llei, en la modalitat de pagament de parts de l'edificació en règim de propietat horitzontal, això sense procedir a la declaració d'incompliment.  
  
Tercer. Sotmetre la present ordre a informació pública pel termini d'un mes mitjançant un anunci en el DOGV i en un periòdic de la província d'àmplia difusió.  
L'expedient es troba a la disposició de les persones interessades per al seu examen i consulta en la seu electrònica de l'Ajuntament de València sede.valencia.es entrant en la carpeta ciutadana - els meus expedients.  
  
Quart. Advertir que en el cas que no sol·liciten llicència i efectivament construïsquen o s'adherisquen a l'execució concertada, o si els informes tècnics i jurídics municipals impediren la concessió de la llicència, el procediment de declaració d'incompliment continuarà amb les següents conseqüències, de conformitat amb l'article 194.5.b del TRLOTUP, que amb caràcter general són les següents:  
1r. La inscripció en el Registre municipal de solars i edificis a rehabilitar.  
2n. Minoració de l'aprofitament fins a un 50 % de conformitat amb les previsions de l'art. 109.4 del TRLOTUP.  
3r. Es triarà el règim d'edificació forçosa mitjançant substitució forçosa, venda forçosa o expropiació forçosa, segons convinga als interessos públics.  
4t. Comunicació al Registre de la Propietat.  
  
Cinqué. Als efectes previstos en els articles 179 i 194.3 del TRLOTUP i, una vegada notificats els propietaris, procediu a la inscripció de l'immoble en el Registre municipal de solars i edificis a rehabilitar, i a la comunicació de la present resolució al Registre de la Propietat.  
  
  
Sisé. Donar trasllat de la present resolució als serveis de llicències urbanístiques d'obres d'edificació, gestió urbanística i activitats.»  
  
València, 5 de desembre de 2023.- El secretari d'àrea I: Manuel Latorre Hernández.